
CETAKAN PERTAMA, 2015 



Hakcipta Terpelihara. 
Tidak dibenarkan mengeluar ulang mana-mana 
bahagian buku ini dalam apa-apa bentuk melalui apa-apa cara 
sekalipun, melainkan setelah mendapat keizinan bertulis 
secara rasmi daripada Baytul Hikma dan 
juga penulis buku ini. 

Buku ini dimulakan dengan Bismillah, dan disudahi 
dengan Alhamdulillah, inshaAllah. Setelah puji dan puja 
buat Pencipta Semesta, dipanjat pula selawat dan salam 
buat Rahmat Semesta. 

AL-AB HARI YY 

Inilah terjemahan bagi sebuah teks Bahasa Arab yang 
berjudul Isaghuji. Teks ini telah ditulis oleh Athir al-Din al- 
Mufaddalibn 'Umar al-Abhariyy al-Samarqandiyy, adakalanya 
disebut sebagai al-Abahriyy, bukan al-Abhariyy. Beliau 
meninggalkan dunia ini pada tahun 663H bersamaan 
1265M. 

Al-Abhariyy merupakan seorang yang sangat mahir 
dalam bidang falsafah, logik, matematik dan astronomi. 
Antara kitabnya yang mashhur selain Isaghuji ialah kitab 
Hidayat al-Hikmah, yang menyatakan secara ringkas 
mengenai tiga jenis ilmu iaitu logik (mantiq), sains 
(tabiiyyat) dan metafizik (ilahiyyat). 

ISAGHUJI 

Lafaz Isaghuji berasal daripada Bahasa Greek iaitu 
Isagoge yangbermaksud^mgraa/arc. Lafaz ini pada mulanya 
digunakan oleh Porphyry, di mana beliau menamakan 
karyanya sebagai Isagoge, iaitu pengenalan kepada Kategori 
Aristotle (Maqulat Aristu). Isagoge karangan Porphyry secara 



khusus membincangkan lima jenis lafaz kulli (al-kulliyydt 
al-khams). 

Lafaz Isagoge diperarabkan menjadi Isaghuji dan 
digunakan oleh beberapa ilmuwan Islam sebagai nama 
karya mereka, termasuklah karya al-Abhariyy ini, yang 
merupakan ringkasan Logik Klasik (al-Mantiq al-Qadim). 

Terdapat banyak versi teks Isaghuji, hampir 
kesemuanya itu ada perbezaannya, sama ada banyak atau 
sedikit, seperti penambahan dan pengurangan lafaz, juga 
pertukaran lafaz. Satu versi telah dipilih sebagai rujukan 
utama iaitu teks Isaghuji yang berada dalam kitab sharahnya 
yang berjudul Mughni al- Tullab karangan Mahmud Hasan al- 
Maghnisiyy, dicetak di Beirut pada tahun 1877M oleh al- 
Matbaah al-Adabiyyah. 

MANTICL Qj\D I M 

Memandangkan teks ini membicarakan Mantiq 
Qadim, eloklah dinyatakan serba ringkas mengenainya, 
agar terang nyata rupa asas ilmu ini. Mantiq Qadim terdiri 
daripada dua tajuk besar iaitu tasawwur dan tasdiq. 

Tasawwur berkait dengan makna sesuatu perkara, tanpa 
dikaitkan makna tersebut dengan makna-makna lain. Jadi, 
tujuan tasawwur adalah untuk mengenal sesuatu perkara 
dengan menggunakan lafaz-lafaz tertentu. Lafaz-lafaz 
inilah yang akan disusun untuk menghuraikan haqiqat 
sesuatu, ia dinamakan ta&n/atau dejinisi. 



Tasawwur terdiri daripada dua bahagian iaitu mabadik 
dan maqasid. Mabadik tasawwur ialah dasar tasawwur, 
sesuatu yang perlu diketahui dan difahami sebelum 
mencapai tujuan tasawwur iaitulah maqasid tasawwur. 

Tajuk-tajuk asasi bagi mabadik tasawwur ialah dilalah, 
lafaz, nisbah alfaz dan kulliat khamas. Manakala tajuk-tajuk 
asasi bagi maqasid tasawwur ialah had tam, had naqis, rasam 
tam dan rasam naqis; keempat-empat ini ialah jenis-jenis 
takrif yang asas. 

Jika tasawwur berkait dengan satu makna, tasdiq pula 
berkait dengan hubungan sesama makna, iaitu setelah jelas 
makna-makna tersebut melalui takrif. Untuk mendapat 
kepastian sama ada sesuatu makna itu mempunyai kaitan 
dengan makna lain atau tidak, proses pendalilan atau 
penghujahan perlulah dilakukan. 

Tasdiq juga mempunyai dasar dan tujuannya iaitu 
mabadik dan maqasid bagi tasdiq. Antara tajuk-tajuk asasi 
bagi mabadik tasdiq ialah qadiah dan nisbah qadaya. Tajuk 
asasi bagi maqasid tasdiq pula ialah istidlal (qias, istiqrak, 
tamsil) dan sinaat khamas. 

BENTUK PENULISAN 

Secara umum, bentuk penulisan yang digunakan 
dalam terjemahan ini adalah bebas, dengan makna ia tidak 
terikat dengan mana-mana kaedah secara khusus 
sepertimana yang digariskan oleh sesetengah pihak. 



Begitulah juga dengan gaya bahasa yang digunakan, 
ia tidak terlalu terikat dengan kaedah morfologi dan 
sintaksis sedia ada, terutamanya kaedah Bahasa Melayu 
Moden, yang mana sebahagianya itu dirasakan 
menghilangkan ciri-ciri asli Bahasa Melayu. 

Pemelayuan dan perumian istilah-istilah arab juga 
dilakukan untuk merancakkan pembangunan ilmu mantiq 
dalam kalangan masharakat Melayu, di samping 
memperkayakan perbendaharaan kata dalam Bahasa 
Melayu. 

Walau bagaimanapun, secara keseluruhannya 
terjemahan ini bersifat agak literal, demi memelihara 
keaslian kata dan makna. Lagipun teks ini merupakan 
matan atau ringkasan, jadi setiap patah kata itu sarat dengan 
makna yang dikandungnya. Moga ia mampu dihadam dan 
difaham, inshaAllah. 

secara iltizam 7 . 

Seperti [lafaz] insan, ia menunjukkan [makna] 
hayawan pemikir secara mutabaqah, dan [menunjukkan 
makna] salah satu daripada kedua-duanya secara 
tadammun, dan [menunjukkan makna] penerima ilmu dan 
tukang tulis secara iltizam. 

Kemudian, lafaz adalah sama ada; 

1. mufrad 8 , iaitu [lafaz] yang tidak dikehendaki 
dengan sebahagiannya sebagai penunjukan 
kepada sebahagian daripada maknanya, seperti 
insan, ataupun 

2. muallaP, iaitu [lafaz] yang tidak sebegitu, seperti 
pelontar batu. 

Mufrad adalah sama ada; 

1. kulli 10 iaitu [lafaz] yang gambaran mamumnya 
tidak menghalang berlakunya perkongsian 
padanya, seperti insan, ataupun 

2. juz'i n iaitu [lafaz] yang gambaran mamumnya 
menghalang [perkara] tersebut, seperti Zaid. 

Kulli adalah sama ada; 



7 Al-Iltizam 

s Al-Mufrad 

9 Al-Mu'allaf 

w Al-Kulliyy 

ll Al-Juz'iyy 

zati 12 iaitu [lafaz] yang memasuki haqiqat 
juz'iatnya 13 , seperti hayawan yang dinisbahkan 
kepada insan dan kuda, ataupun 

aradi 14 iaitu [lafaz] yang berkhilaf [dengan]nya, 
seperti penggelak yang dinisbahkan kepada insan. 



Zati adalah sama ada; 
1 



ungkapan 15 dalam menjawab [persoalan] apakah ia 
berdasarkan perkongsian semata-mata, seperti 
hayawan yang dinisbahkan kepada insan dan kuda, 
iaitulah jinis 16 , yang ditakrifkan sebagai kulli yang 
diungkapkan untuk banyak [perkara] yang berbeza 
haqiqatnya, dalam menjawab [persoalan] apakah ia. 

ataupun ungkapan dalam menjawab [persoalan] 
apakah ia berdasarkan perkongsian berserta 
pengkhususan seperti insan yang dinisbahkan 
kepada Zaid dan Amru, iaitulah nauk 17 , yang 
ditakrifkan sebagai kulli yang diungkapkan untuk 
banyak perkara yang berbeza bilangannya bukan 
haqiqatnya, dalam menjawab [persoalan] apakah ia. 



12 Al-Dhatiyy 

13 Al-Juz'iyyat 

14 Al-Aradiyy 

15 Ungkapan ialah terjemahan bagi lafaz al-maqul, lafaz al-qawl pula 
diterjemah sebagai ucapan. 

m Al-Jins 
l7 Al-Naw' 

3. ataupun bukan ungkapan dalam menjawab 
[persoalan] apakah ia, tetapi menjawab [persoalan] 
mana satukah ia pada zatnya, ia juga membezakan 
sesuatu daripada perkara yang berkongsi 
dengannya dalam jinis, seperti pemikir yang 
dinisbahkan kepada insan, iaitulah fasal 18 , yang 
ditakrifkan sebagai kulli yang diungkapkan untuk 
sesuatu, dalam menjawab [persoalan] mana satukah ia 
pada zatnya. 

Adapun aradi, maka ia adalah sama ada; 

1. terhalang pemisahannya daripada mahiah 19 , 
iaitulah arad lazim 20 , ataupun 

2. tidak terhalang [pemisahannya], iaitulah arad 
mufariq 21 . 

Setiap satu daripada kedua-dua itu, adalah sama ada; 

1. khusus untuk satu haqiqat iaitulah khassah 22 , 
seperti penggelak secara perbakatan 23 dan [penggelak] 
secara perbuatan 24 [yang dinisbahkan] kepada 



18 Al-Fasl 

19 Al-Mahiyyah 

20 Al- Arad al-Ldzim 

21 Al- Arad al-Mufdriq 

22 Al-Khdssah 

23 Penggelak secara perbakatan merupakan terjemahan bagi al-Ddhik 
bi al-Quwwah 

24 Penggelak secara perbuatan merupakan terjemahan bagi al-Ddhik 
bi al-Fi'l 

45 



ALHAMDULILLAH 



Alhamdulillah, dengan iradah dan qudrahNya, 
selesailah sudah terjemahan teks Isaghuji ini. Tidak 
dinahkan bahawa pasti terdapat salah dan silap dalam 
terjemahan ini. Jika ketemu, silalah sudi janganlah malu, 
untuk khabarkan ia kepada penterjemah. 

Inilah sedikit usaha untuk memakmurkan minda, 
jiwa dan raga bangsa. Moga ia menjadi langkah pertama 
perangsang aqal juga zihin, agar berhkir benar serta 
bertingkah baik, sesuailah dengan peranan mantiq, yang 
memelihara pera'inya daripada tersalah dalam berhkir. 

Moga ia menjadi salah satu saksi di sana nanti, sebagai 
bekalan pembela diri, tatkala emas dan intan tiada gunanya 
lagi, hanya tinggal amal dan juga diri, buat bertemu Zat 
yang Maha Tinggi, inshaAllah. 



NASEER SOBREE 

17 Februari 2015 

27 Rabi' al-Akhir 1436 

Kepala Batas, Pulau Pinang. 

TERJEMAHAN MATAN ISAGHUJI 
Amma bad. 

Maka inilah sebuah risalah dalam ilmu mantiq. 
Kami nyatakan di dalamnya apa yang 
sepatutnya dikemukakan bagi sesiapa yang baru 
bermula dalam sesuatu ilmu. Kami memohon 
pertolongan daripada Allah. Sesungguhnya Dia 
Maha Pemberi kebaikanjuga karunia. 

